Kleuter sterf na slang hom pik | Maroela Media
Kleuter sterf na slang hom pik
Mornay Thysse van die Oudtshoorn-nooddienste by die Kaapse kobra wat hy gevang het. Foto: Verskaf
'n Driejarige seuntjie is dood oomblikke nadat 'n Kaapse kobra hom gepik het op 'n plaas in die Bakenskraal-gebied buite Oudtshoorn in die Wes-Kaap.
Kapt. Malcolm Pojie, woordvoerder van die polisie, het aan Maroela Media gesê Brenlyn Moos het omstreeks 16:00 saam met sy bababoetie lê en slaap toe dit gebeur het. Volgens Pojie het Moos na sy ma, Bernedine, geroep.
Toe sy by hom kom, het hy inmekaargesak. 'n Slangbyt was op sy slaap sigbaar. Noodpersoneel is na die huis ontbied, maar Brenlyn is op die toneel dood verklaar. Brenlyn se boetie is ongedeerd.
Die slang is onder die bed gevind. Mornay Thysse van die Oudtshoorn-nooddienste het aan Maroela Media gesê die slang was ongeveer 1,6m lank. Die kobra is verwyder en elders vrygelaat.
Volgens Pojie word 'n geregtelike doodsondersoek gedoen.
Anina Mostert, 'n tweejarige dogtertjie van Citrusdal in die Wes-Kaap, is in Februarie ook in die gesig gepik deur 'n Kaapse kobra terwyl sy die middag op 'n plaas geslaap het. Anina is in die waakeenheid van die Tygerberg-hospitaal behandel, maar is later ontslaan en sterk goed aan na die voorval.
Vliegtuig doen noodlanding op strand
Hoekom pik so slang 'n kind wat slaap? Kan iemand dalk vir my help om te verstaan.
Want Karen, dit bly 'n slang. Slange pik. Hulle hoef nie altyd bedryg te voel voor hul pik nie. Die seuntjie het dalk in sy slaap beweeg en die ding het geskrik.
Innige simpatie aan die ouers. Maar ek sou wou lees dat die slang doodgemaak is.
Dit is net baie eienaardig dat slange skierlik hul verskyning begin maak. Ons innigste meegevoel word u toe gebid
Ja ek weet darm nie so lekker nie. Hulle moet maar verder ondersoek instel. En nogal op sy slape? Ons het baie slange en soos ek die storie kyk lyk dit nie vir my moontlik nie. Slange gaan le dood stil in n koel plekkie as dit warm is en sal liewer vlug as hulle bedryg word. B